สวัสดีค่ะ ระหว่างใช้ยาปฏิชีวนะฆ่าเชื้อแบคทีเรียอยู่(policycline 100 doxycycline100mg) ต้องทานยานี้2อาทิตย์ค่ะ อยากทราบว่าสามารถกินวิตามินซีแบบเม็ดร่วมด้วยได้รึเปล่าคะ ตั้งใจจะกินวิตามินซีเพื่อช่วยสร้างภูมิคุ้มกันน่ะค่ะ หรือรอให้หยุดยาก่อนแล้วค่อยกินวิตามินคะ
สวัสดีค่ะยา doxycycline เป็นยาฆ่าเชื้อแบคทีเรียชนิดหนึ่ง ซึ่งมีสมบัติในการรักษาอาการติดเชื้อแบคทีเรียต่าง ๆ เช่น สิว การติดเชื้อในระบบทางเดินปัสสาวะ การติดเชื้อในลำไส้ใหญ่ ติดเชื้อที่ตา โรคหนองในแท้ โรคหนองในเทียม เป็นต้นโดยยาอาจมีปฏิกิริยากับยาอื่นๆได้ จึงควรแจ้งแพทย์ให้ทราบทุกครั้งที่มีการใช้ยา 2 ชนิดขึ้นไปร่วมกัน แต่โดยส่วนใหญ่แล้ววิตามินซีไม่ได้มีผลกับยาตัวนี้โดยตรง สามารถใช้ด้วยกันได้ค่ะ